CELEX: 22005D0072
Language: lt
Date: 1114732800000
Title: 2005 m. balandžio 29 d. EEE jungtinio komiteto sprendimas Nr. 72/2005, iš dalies keičiantis EEE susitarimo 31 protokolą dėl bendradarbiavimo tam tikrose srityse, nesusijusiose su keturiomis laisvėmis

15.9.2005   
            
            
               LT
            
            
               Europos Sąjungos oficialusis leidinys
            
            
               L 239/64
            
         
      EEE JUNGTINIO KOMITETO SPRENDIMAS Nr. 72/2005
   2005 m. balandžio 29 d.
   iš dalies keičiantis EEE susitarimo 31 protokolą dėl bendradarbiavimo tam tikrose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. gruodžio 16 d. EEE jungtinio komiteto sprendimu Nr. 180/2004 (1).
            
         
               (2)
            
            
               Tikslinga išplėsti Susitariančiųjų Šalių bendradarbiavimą tam, kad jis apimtų parengiamąjį veiksmą Europos saugumo tyrimams gerinti (2005 m.).
            
         
               (3)
            
            
               Todėl Susitarimo 31 protokolas turėtų būti iš dalies pakeistas tam, kad šis bendradarbiavimas galėtų prasidėti nuo 2005 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolo 1 straipsnis iš dalies keičiamas taip:
   
               1.
            
            
               1 dalies tekstas pakeičiamas taip:
               
                           „1.
                        
                        
                           Nuo 1994 m. sausio 1 d. ELPA valstybės dalyvauja įgyvendinant pagrindų programas dėl Bendrijos veiklos mokslinių tyrimų ir technologijų plėtros srityse, numatytose 5 dalyje, o nuo 2005 m. sausio 1 d. – 9 dalyje numatytoje veikloje, dalyvaudamos savo specialiosiose programose.“
                        
                     
         
               2.
            
            
               2 dalies tekstas pakeičiamas taip:
               
                           „2.
                        
                        
                           Pagal Susitarimo 82 straipsnio 1 dalies a punktą ELPA valstybės finansiškai prisideda prie 5 ir 9 dalyse nurodytų veiklų finansavimo.“
                        
                     
         
               3.
            
            
               6 dalies tekstas pakeičiamas taip:
               
                           „6.
                        
                        
                           Vertinimas ir bet koks pagal Bendrijos pagrindų programas įgyvendinamų 5 ir 9 dalyse numatytų veiklų mokslinių tyrimų ir technologijų plėtros srityse keitimas vykdomas pagal Susitarimo 79 straipsnio 3 dalyje nurodytą procedūrą.“
                        
                     
         
               4.
            
            
               Ši dalis įterpiama po 8 dalies:
               
                           „9.
                        
                        
                           Nuo 2005 m. sausio 1 d. ELPA valstybės dalyvauja Bendrijos veiksmuose pagal šią biudžeto eilutę, įrašytą į 2005 finansinių metų bendrąjį Europos Sąjungos biudžetą:
                           
                                       —
                                    
                                    
                                       
                                          08 14 01 biudžeto eilutė: „Parengiamasis veiksmas Europos saugumo tyrimams gerinti (2005 m.)“.“
                                    
                                 
                     
         2 straipsnis
   Šis sprendimas įsigalioja kitą dieną po paskutinio Susitarimo 103 straipsnio 1 dalyje numatyto pranešimo perdavimo EEE jungtiniam komitetui (2).
   Jis taikomas nuo 2005 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. balandžio 29 d.
      
         
            EEE jungtinio komiteto vardu
         
         
            Pirmininkas
         
         Richard WRIGHT
         
      
   
   
      (1)  OL L 133, 2005 5 26, p. 42.
   
      (2)  Konstituciniai reikalavimai nenurodyti.